**НОВА ГОДИНА 2026 В КУБА**

**МАДРИД, ХАВАНА И ВАРАДЕРО**

**Богата екскурзионна програма в Мадрид с включено посещение на музея Прадо!**

**2 екскурзии в Хавана с включени обяди и разходка с ретро автомобил!**

**2 нощувки в центъра на Мадрид със закуски и вечери е** [**Hotel Agumar 4\***](https://www.hotelmadridagumar.com/en/?utm_source=google&utm_medium=organic&utm_campaign=my_business)**.**

**3 нощувки със закуска в Хавана в хотел [Iberostar Selection La Habana 5\*](https://www.ibercuba.com/hoteles/la-habana/iberostar-selection-la-habana/).**

**4 нощувки на All Inclusive във Варадеро + Новогодишна гала вечеря в хотел** [**Iberostar Selection Varadero 5\***](https://www.ibercuba.com/es/hoteles/varadero/iberostar-varadero/?utm_campaign=GoogleMyBusiness) **.**

***Дати:***

***26.12.2025 – 05.01.2026***

***11 дни / 9 ноощувки***

**ЦЕНА 3330 ЕВРО!**

* ***Малка група с професионален екскурзовод-водач от България!***
* ***Удобни полет от София до Мадрид с АК „България Еър”***
* ***Презокеански полет с “АК World2Fly” с включен пакет комфорт!***
* ***2 нощувки в Мадрид с включена целодневна екскурзионна програма!***
* ***Настаняване в най-новите хотели от веригата Iberostar в Куба.***
* ***Гранд тур на Хавана с обяд и разходка с ретро автомобил!***
* ***Полудневен Хемингуей тур в Хавана с включен обяд!***
* ***Новогодишна вечер и почивка във Варадеро!***

**ПРОГРАМА**

**1-ви ден: 26.12.25 София - Мадрид**

Среща с водача на групата в 13:00 ч. Излитане от летище София, терминал 2 в 15:00 ч. до Мадрид с АК “България Еър”. Каца в Мадрид в 17:55ч. Трансфер и настаняване в **[Hotel Agumar 4\*](https://www.hotelmadridagumar.com/en/?utm_source=google&utm_medium=organic&utm_campaign=my_business)** намиращ се в централната част на града в квартала на Музеите на Мадрид, на 900 м. от Музея на Кралица София и на пешеходно разстояние от Парк Ретиро и Ботиническата градина на Мадрид.Вечеря. Свободно време. Нощувка.

**2-ри ден: 27.12.25 Мадрид – богата екскурзионна програма с посещение на музея Прадо.**

Закуска. От 10:00 часа богата пешеходна екскурзионна програма с лицензиран екскурзовод на български език в централната част с най-важните забележителности на Мадрид, **включваща:** Площад Слънчева порта; Пощенска улица; Comb Inn и солената улица; Главният площад на Мадрид; Имперялна улица и "The Bell" ; Площад със затворени врати и улица Кучилерос; Племенник на ресторант Botín; Пещерите Луис Канделас; Пазар Сан Мигел; Главната улица; Стара аптека "Царица майка"; Най-тясната сграда в Мадрид и къщата на Педро Калдерон де ла Барка; Вилен площад; Elbow Street; Цистерцианската катедрала и катедралната църква на въоръжените сили; Катедралата Санта Мария ла Реал де ла Алмудена; Кралският дворец в Мадрид; Източен парк; Опера - Мадридски театър; Площад Испания и хотел Риу; Храмът на Дебод.

**Следва посещение на музея Прадо с маршрут на обиколката и списък с артисти, които бихме посетили:** Йероним Бош; Питер Брьогел Стария; Рогир Ван дер Вейден; Рафаел; Ел Греко ("Гъркът"); Франсиско Гоя; Питър Паул Рубенс; Тинторето; Паоло Веронезе; Фра Анджелико; Албрехт Дюрер; Диего Веласкес; Тициан; Караваджо.

Връщане в хотела. Вечеря. Нощувка.

**3-ти ден: 28.12.25 Мадрид - Хавана**

Закуска. Трансфер до летище Мадрид за полета до Хавана в 14:30 часа с АК “Word2Fly” (около 9:45 часа). Пристигане в Хавана в 18:40 ч. Трансфер и настаняване в хотел [**Iberostar Selection La Habana 5\***](https://www.ibercuba.com/hoteles/la-habana/iberostar-selection-la-habana/). Свободно време за почивка, разглеждане и опознаване на курорта. Нощувка.

**По желание** **възможност за вечеря под звуците на Буена Виста Соушъл клуб. (Срещу заплащане – 85 евро/ 166 лева)**.

Легендарната кубинска формация е не просто едно oт многото музикални лица на Куба, а може да се каже дори емблемата на кубинската музика.

„Буена Виста Соушъл Клъб“ е създадена през 1932 г. и е кръстена на едноименния квартал в близост до Марианао, Хавана, който се превръща в домакин на първите концерти на групата. С годините в формацията участват много популярни певци и артисти, сред които: покойният Ибрахим Ферер и Компай Сегундо, великата Омара Портуондо, близка приятелка на нашата Йорданка Христова. Музикалният ансамбъл „Буена Виста Соушъл Клъб“ става изключително популярен най-вече заради едноименния документален филм на немския режисьор Вим Вендерс през 1999 г., който открива кубинската музика и фолклор за света.

**4-ти ден: 29.12.25 - Гранд тур на Хавана.**

**Закуска.** **В този ден ще направим** **целодневен гранд тур на Хавана с обяд и разходка с ретро автомобили (включен в цената).**
Ще започнем нашата обиколка с посещение на квартала Фустерландия на Хосе Фустер, известен още като Пикасо на Куба - място украсено с картини, керамика и рисунки и превърнато в изложба на открито. Ще продължим към прекрасния парк Алмендарес и ще се насладим на буйната тропическа растителност, която е и убежище на хаванчани от летните жеги. Следва новия квартал Мирамар с луксозните хасиенди по Пето Авеню и посолства, между които и Българското.

Обяд в местен ресторант.
Следва Фото пауза и кратко свободно време в хотел Nacional de Cuba – най-известният хотел в цяла Куба, построен с парите на американската мафия и служещ през 30те години за срещи на големите италиански и американски мафиотски фамилии. Използван тематично и за декор във филма „Кръстникът“, във фоайето на хотела и днес могат да се видят снимки и автографи на знатни гости като Уинстън Чърчил, Нилсън Рокфелер, Франк Синатра, Ърнест Хемингуей, Уолт Дисни и много други. Следва разходка от хотела с ретро автомобили за около час. Ще усетим безвремието и вятъра по времето на обиколката по Малекон, емблемата на Хавана и най-дългата пейка в света, както я наричат местните. Разходката с цветните открити лимузини свършва в Стара Хавана, където пък започва нашата пешеходка обиколка. По време на пешеходната обиколка на стария квартал ще видим площадите ¨Plaza de Armas¨, Plaza de la Catedral¨, ¨Plaza San Francisco de Asis¨ and Plaza Vieja. След това ще се разходим по известната търговска улица Obispo, Floridita бар (разположен в края на улица Obispo), хотел Ambos Mundos, където е пребивавал Хемингуей. Свободно време за разходка и вечеря в някой от вкусните ресторанти в Куба, където ще се насладите на местните специалитети: маланга с мед, сладки готвени банани, прясна риба/скариди/омар или октопод на скара.

**По желание посещение на вариетното шоу Паризиен с включена вечеря. (срещу заплащане – 110 евро/ 215 лева).**

**Завръщане в хотела. Нощувка.**

**5-ти ден: 30.12.25 Хавана - Варадеро**

Закуска. Отпътуване за Варадеро. Пристигане и настаняване в хотел **[Iberostar Selection Varadero 5\*](https://www.ibercuba.com/es/hoteles/varadero/iberostar-varadero/?utm_campaign=GoogleMyBusiness)** наAll Inclusive.Свободно време за почивка и опознаване на курорта**. Нощувка.**

**6-ти ден: 31.12.25 Варадеро - о-в Кайо Бланко - Посрещане на Новата 2026 Година**

Свободно време за почивка.

**Сутринта от 09:00 възможност за допълнителна екскурзия до о-в Кайо Бланко с обяд (срещу заплащане – 135 евро/ 265 лева).**

**Потегляме с катамаран от пристанището за вълнуваща разходка из кристалните води на Карибско море. На борда ще имаме неограничено количество напитки, танци и музика.** На Остров Cayo Blanco ще обядваме в местен ресторант. Ще имаме възможност за шнорхелинг из кораловия риф и ще посетим делфинариума. Завръщане в хотела около 16:00 часа.

**Посрещане на Новата 2026 Година с богата Гала вечеря и програма в ресторанта на хотела.**

**7-ми ден: 01.01.26 Варадеро**

Свободен ден за почивка наAll Inclusive. **Нощувка.**

**8-ми ден: 02.01.26 Варадеро - Гуама и Сиенфуегос.**

Свободно време за почивка или участие в допълнителни екскурзии**.**

**Възможност за допълнителна целодневна екскурзия Гуама и Сиенфуегос с включен обяд в крокодилската ферма (срещу заплащане – 135 евро/ 265 лева).**

В първата част от деня ще посетим Гуама намираща се в националния парк „ Монтемар“. Ще снимаме крокодилите във фермата, а после ще продължим с лодка през „ Лагуната на съкровищата“. На отсрещния бряг е разположено автентично селище, съхранило атмосферата от времето на Христофор Колумб. Чрез интересни скулптори е пресъздаден бита, културата и атмосферата. **Ще направим спирка за обяд в крокодилската ферма където ще имате възможност да опитате крокодилско месо.**

След Гуама ще се отправим по красив панорамен път по крайбрежието на Карибско море, за да стигнем до плажа Хирон или „ Залива на прасетата“ където през април 1961г е извършен неуспешен опит за преврат от страна на кубински емигранти с помощта на ВМС на САЩ. След посещение на военния музей ще се отправим към Сиенфуегос – град основан от французите и основно пристанище в Куба. Важен център е за износ на захарно цвекло, както и на кафе и тютюн. Градът често е наричан „Перлата на Юга“, като е посещаван от туристи главно заради архитектурните си забележителности. Сградите тук се открояват с типичен неокласически стил. Историческият център на Сиенфуегос е включен в списъка на ЮНЕСКО, а сред основните забележителности в града са крепостта Хагуа, Триумфалната арка (единствената в Куба), както и катедралата „Непорочно зачатие“, построена в периода 1833-1836 и отличаваща се със своя стъклопис. Връщане в хотела във Варадеро. Вечеря. **Нощувка.**

**9-ти ден: 03.01.26 Варадеро - Хавана**

Закуска. Освобождаване на хотела и трансфер до Хавана.

**Полудневен тур с включен обяд до къщата - вдъхновение на Хемингуей, Финка Вихия, построена в испански колониален стил върху хълм с прекрасна тропическа гледка към Хавана. (Включен в цената).**

Във владенията и се простира огромен парк, постлан с тучна морава и украсена от палми, орхидеи, мангови дръвчета, тръстики, папрати и други характерни за Карибската шир зелено-цветни обитатели. Хемингуей изживява последните 22 години от живота си сред ботаническата живопис на Финка Вихия (Finca Vigía), както сам нарича своето лично кубинско убежище. В превод от испански името означава „наблюдателница“. Вдъхновен от рая на Финка Вихия, морето и цялата карибска околност, Хемингуей написва „За кого бие камбаната“ и безсмъртното си произведение „Старецът и морето“, с което печели награда Пулицер през 1953г. и Нобелова награда за литература през 1954 г. Финка Вихия става снимачна площадка за последната кино-продукция, посветена на животът на Хемингуей – „Папа Хемингуей в Куба“ (2016). Това е и първият американски филм, сниман в Куба след повече от 50 години студена война. Настаняване в централно разположен хотел [**Iberostar Selection La Habana 5\***](https://www.ibercuba.com/hoteles/la-habana/iberostar-selection-la-habana/). Свободно време.

**Вечерта по желание посещение на световно известното кабаре Тропикана с организиран трансфер от Хавана при мин 8 човека.** **(срещу заплащане – 125 евро/ 245 лева).**

Тази вечер ще бъде цветна и пищна! Барът отваря врати в новогодишната нощ на далечната 1939г. и до днес спектакълът проследява по уникален и музикален начин историята на Куба. Освен румба, салса и ча-ча ще чуете и оперни изпълнения на кубински тенори, ще се насладите на представлението на най-добрите танцьори на страната, а сетивата Ви ще се наситят с красотата на десетки атрактивни костюми. Връщане в хотела. Нощувка.

**10-ти ден: 04.01.26 Хавана - Мадрид**
Закуска. Освобождаване на хотела около обяд. Свободно време за шопинг и трансфер към летището за полет от Хавана до Мадрид в 21:00 ч. Каца в Мадрид в 11:30 ч. на следващия ден.

**11-ти ден: 05.01.26 Мадрид - София**

Кратко свободно време до полет на „България Еър“ от Мадрид за София в 18:45 ч. Пристигане в София в 23:10 ч.

**ПАКЕТНИ ЦЕНИ**

|  |  |  |  |
| --- | --- | --- | --- |
| **Настаняване в хотели:** [Hotel Agumar 4\*](https://www.hotelmadridagumar.com/en/?utm_source=google&utm_medium=organic&utm_campaign=my_business)[Iberostar Selection La Habana 5\*](https://www.ibercuba.com/hoteles/la-habana/iberostar-selection-la-habana/)[Iberostar Selection Varadero 5\*](https://www.ibercuba.com/es/hoteles/varadero/iberostar-varadero/?utm_campaign=GoogleMyBusiness) | **Човек в двойна стая** | **Човек в единична стая** | **3-ти човек в двойна стая** |
| **26.12.25 – 05.01.2026** | 3330 евро/ 6513 лева | 3740 евро/ 7315 лева | 3190 евро / 6240 лева |

**Цената включва:**

* Полет с авиокомпания „България Еър” София – Мадрид - София с включени летищни такси и чекиран багаж 23 кг. и 8 кг. ръчен в салона на самолета и кетъринг;
* Презокеански полет авиокомпания World2Fly с включени летищни такси и чекиран багаж 20 кг. и 8 кг. ръчен в салона на самолета и кетъринг с неограничено количество безалкохолни напитки, които можете да консумирате с храната, максимум 2 алкохолни напитки на полет, пътнически несесер за полета, резервация на определени места, приоритетно чекиране и качване на борда,
* Всички трансфери по програма;
* 2 нощувки в Мадрид в централен хотел **[Hotel Agumar 4\*](https://www.hotelmadridagumar.com/en/?utm_source=google&utm_medium=organic&utm_campaign=my_business)** на база закуска и вечеря;
* 4 нощувки във Варадеро в хотел [**Iberostar Selection Varadero 5\***](https://www.ibercuba.com/es/hoteles/varadero/iberostar-varadero/?utm_campaign=GoogleMyBusiness) на база All Inclusive;
* Включена Новогодишна гала вечеря в хотела;
* 2 нощувки в Хавана хотел [**Iberostar Selection La Habana 5\***](https://www.ibercuba.com/hoteles/la-habana/iberostar-selection-la-habana/)на база закуска;
* Водач от България по време на цялото пътуване;
* Екскурзия в центъра на Мадрид с включено посещение на музея Прадо;
* Гранд тур на Хавана с включен обяд и разходка с ретро автомобил;
* Полудневен тур Хемингуей с включен обяд;
* Медицинска застраховка за периода на пътуване с лимит на отговорност 10000 евро;
* QR код и Виза за Куба.

**Цената не включва:**

* Допълнителни екскурзии – заявяват се и се завявяват и заплащат от България най-късно при доплащането на пакета;

- Екскурзия до о-в Кайо Бланко с обяд– 135 евро/ 265 лева.

- Екскурзия Гуама с включен обяд в крокодилската ферма и Сиенфуегос – 135 евро/ 265 лева.

- Буена Виста Соушъл клуб – 85 евро/ 166 лева.

- Вариетното шоу Паризиен с включена вечеря – 110 евро/ 215 лева.

- Кабаре Тропикана с организиран трансфер от Хавана **-** 125 евро/ 245 лева.

* Застраховка „Отмяна на пътуване“ – около 3% от стойността на пътуването.
* Хранения извън посочените в програмата;
* Бакшиши за портиери, носачи на багаж, допълнителни екскурзии на място – заплащат се на място по Ваше желание (очаквани са, но не са задължителни);

**Условия за резервация:**

* **Международен паспорт с валидност минимум 6 месеца;**
* **При записване се внася 800 евро или 1600 лева депозит;**
* **Доплащане до 30 дни преди пътуването.**

**Полетно разписание с авиокомпании “Bulgaria Air” и “World2Fly”**

|  |  |  |  |  |
| --- | --- | --- | --- | --- |
| ***Дата,*** ***№ на полет*** | ***Лети от*** | ***Час на Излитане*** | ***Каца в*** | ***Час на Пристигне*** |
| 26.12.25 / FB 471 | СОФИЯ | 15:00 | МАДРИД | 17:55 |
| 28.12.25 / WFL1505 | МАДРИД | 14:30 | ХАВАНА | 18:40 |
| 04.01.26 / WFL1506 | ХАВАНА | 21:00 | МАДРИД | 11:30 + 1 ден |
| 05.01.26 / FB 472 | МАДРИД | 18:45 | СОФИЯ | 23:10 |

***\*Полетното разписание е обявено в местното часово време на всяка държава.***

***Часова разлика м/у София и Мадрид – 1час!***

***Часова разлика м/у София и Хавана – 7час!***

**Забележки:**

* Офертата важи при минимум 20 туристи;
* Срок за уведомление за несъбран минимум – 30 дни преди заминаване;
* Пътуването е без медицински изисквания за имунизации;
* Туроперторът си запазва правото на промяна на обявените хотели по програмата с други, идентични по категория и качество;
* Туроператорът си запазва правото да променя последователността на изпълнение на мероприятията по програмата;
* Промяна на цената е възможна при: промяна на транспортни разходи (гориво), летищни, пристанищни и др. такси; промяна с повече от 3% на валутния курс в периода м/у датата на сключване на договора и отпътуването; непредвидено покачване на цените от страна на партньорите ни, както и в други обективно наложителни случаи.
* Поради променящите се цени на горивата авиокомпаниите могат да начислят т.нар. горивна такса (fuel surcharge). В такъв случай туроператорът си запазва правото да променя цената на пътуването с фактическата стойност на горивната такса и тя ще е дължима за всички резервации за полета, за които тя се начислява, без значение кога те са направени. Тази такса следва да бъде обявена от туроператора и заплатена от потребителя не по-късно от 10 дни преди датата на заминаване.

**Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на съответните суми според условията за анулации и неустойки.**

**Срокове за анулации и неустойки:**

* При наличие на повече от 60 дни преди датата на отпътуване – неустойка не се удържа;
* Между 59-ия и 30-ия ден преди датата на заминаване се удържа размерът на внесения депозит;
* При по-малко от 29 дни се удържа 100% от стойността на екскурзията.

В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.

ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билети по международни полети и не по-късно от 15 работни дни преди датата на пътуването, като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

**Информация относно здравните изисквания**: Няма ЗАДЪЛЖИТЕЛНИ медицински и санитарни изисквания при пътуване до Куба.

**Пътуване на лица с ограничена подвижност**: Пътуването като цяло НЕ Е подходящо за лица с ограничена подвижност.

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 1329230126000001 на ЗК „ДЖЕНЕРАЛИ”АД.